Hristo Stoitškov

Hristo Stoitškov Stoitškov (, s. 8. helmikuuta 1966 Plovdiv, Bulgaria) on bulgarialainen entinen jalkapalloilija ja valmentaja. Häntä pidetään yhtenä 1990-luvun parhaista pelaajista. Vasenjalkaisessa Stoitškovissa yhdistyi niin lahjakkuus, temperamentti kuin päättäväisyyskin. ==Ura== Suuren yleisön tietoisuuteen Stoitškov nousi viimeistään vuoden 1994 MM-kilpailuissa, joissa Bulgaria eteni sensaatiomaisesti välieriin asti. Stoitškov itse jakoi turnauksen maalikuninkuuden Oleg Salenkon kanssa kuudella maalillaan. Samana vuonna hänet valittiin Euroopan parhaaksi jalkapalloilijaksi. Uransa Stoitškov aloitti TsSKA Sofian riveissä. Vuonna 1990 hän teki TsSKA:ssa 39 maalia ja voitti Euroopan sarjojen parhaalle maalintekijälle jaettavan Kultaisen kengän. Tämän kauden jälkeen Stoitškov siirtyi Barcelonaan, jossa hän voitti neljä Espanjan-mestaruutta ja yhden Euroopan cupin ennen siirtymistään Parmaan vuonna 1995. Hän pelasi siellä kuitenkin vain yhden kauden, kunnes hän palasi jälleen Barcelonaan. Hän voitti siellä vielä viidennen Espanjan-mestaruutensa sekä Cup-voittajien cupin. Vuonna 1998 Stoitškov alkoi jäähdytellä ja palasi kasvattajaseuraansa TsSKA:han. Tämän jälkeen hän pelasi lisäksi Saudi- Arabiassa al-Nassrissa, Japanissa Kashiwa Reysolissa sekä Yhdysvalloissa Chicago Firessa ja D.C. Unitedissa. Pelaajauransa jälkeen Stoitškov on siirtynyt valmennustehtäviin ja vuoden 2004 EM-kilpailujen jälkeen hän aloitti Bulgarian maajoukkueen peräsimessä. Pelaajana hän edusti maajoukkuetta 83 kertaa ja teki 37 maalia. 10\. huhtikuuta 2007 Stoitškov siirtyi espanjalaisen Celta Vigon valmentajaksi. Pesti Celta Vigossa päättyi kuitenkin lyhyeen ja Stoitškov sai potkut jo lokakuussa. Kesäkuussa 2009 hän siirtyi eteläafrikkalaisen Mamelodi Sundownsin päävalmentajaksi.Neue Aufgabe für Stoichkov Hän johdatti seuran Etelä-Afrikan liigassa toiseksi ja hävisi mestaruuden vain pisteellä Supersport Unitedille. Maaliskuussa 2010 ilmoitettiin, ettei Stoitškov jatka seurassa.Hristo Stoitchkov not to renew contract Tammikuussa 2012 Stoitškov palasi valmennustehtäviin kotimaahansa PFK Liteks Lovetšin uutena päävalmentajana.Stoichkov soll in Lovetsch übernehmen Hänen johdollaan Liteks sijoittui Bulgarian liigassa kahdesti perättäin viidenneksi. Kesäkuussa 2013 Stoitškov siirtyi talousvaikeuksien kanssa painivan TsSKA Sofian päävalmentajaksi. Hristo Stoichkov appointed CSKA Sofia coach Muutama päivä myöhemmin hänet nimitettiin myös seuran puheenjohtajaksi. Stoichkov to Take Over as President of CSKA Sofia - Report Hän kuitenkin erosi epäluottamustilan vuoksi tehtävistään jo heinäkuun alussa. Lügen und Intrigen: Stoichkov verlässt ZSKA == Saavutukset == * Bulgarian-mestari: 1987, 1989, 1990 * Bulgarian cupin voittaja: 1985, 1987, 1988, 1989 * Espanjan-mestari: 1991, 1992, 1993, 1994, 1998 * Espanjan cupin voittaja: 1990, 1997, 1998 * Euroopan cupin voittaja: 1992 * Euroopan Cup-voittajien cupin voittaja: 1997 * UEFA Super Cupin voittaja: 1992, 1997 * Aasian Cup-voittajien cupin voittaja: 1998 * Euroopan paras jalkapalloilija: 1994 * MM-kisojen paras maalintekijä: 1994 == Lähteet == == Aiheesta muualla == Luokka:Bulgarialaiset jalkapalloilijat Luokka:Bulgarialaiset jalkapallovalmentajat Luokka:FIFA 100 Luokka:Vuonna 1966 syntyneet Luokka:Elävät henkilöt